Céginformáció

A céginformáció egy cég adatait tartalmazza, elsősorban a hitelképesség szemszögéből.
Angolul inkább a credit report, azaz kb. hitel-jelentés, hitel-információ
szavakat használjuk, ami közelebb áll a valódi tartalomhoz.

A céginformáció célja

Céginformációt általában akkor kér egy vállalkozás egy másik vállalkozásról, ha
meg akar győződni annak hitelképességéről. Értelemszerűen erre azért kíváncsi, mert meghatározott összegű hitelt készül nyújtani neki.

A hitelnyújtáskor szokásos biztosítékot kikötni, azonban erre sokszor nincs mód, vagy a piaci viszonyok nem teszik lehetővé. Például utólagosan fizetett üzemanyag-kártyák esetében nem követelhet a hitelnyújtó ingatlanfedezetet.

A céginformációból a hitelező megtudhatja, hogy biztosítékok nélkül mekkora hitelt nyújthat ügyfelének, aminek a kockázata még minimális.

A céginformáció részei

A céginformáció a következő részekből állhat:ecotech 2008 kft
regisztrált adatok
működési adatok
minősítő adatok

Regisztrált adatok

Regisztrált adatok alatt értjük Magyarországon a cégbíróságok által rögzített
hivatalos cégnyilvántartásból származó adatokat:
cég neve, címe
tulajdonosok neve, címe
vezetők neve, címe
alaptőke nagysága
tevékenységi kör
esetleg a cég ellen benyújtott felszámolási eljárás megindítására vonatkozó kérelmek

Működési adatok

A cég üzleti működését legjobban az éves mérlegek és eredménykimutatások írják le. Ezekből különféle kockázatelemzési módszerekkel kiszámítható, hogy a cég mennyire van potenciálisan veszélyben, mennyire fejlődőképes, végül pedig  mennyire hitelképes.

A céginformáció általában az utolsó két vagy három év hozzáférhető mérlegeit és eredménykimutatásait tartalmazza. Az ennél korábbi mérlegek felhasználása a minősítésben már kockázatos lehet.

A működési adatok közé soroljuk még a cég éves forgalmi adatait (ha nincs mérleg, ez is támpontot adhat), és a dolgozói létszámot is. Utóbbi további pontosító adat lehet a minősítés során.

Minősítő adatok

A minősítő adatok lehetnek:
cég fejlődésének minősítése
cég üzletmenetének, rendelésállományának minősítése
szállítói értékelés a cég fizetőképességére, fizetési pontosságára vonatkozóan
cég működését általánosan leíró kockázati index
biztosíték nélkül adható hitelkeret

A szállítói értékelés úgy történik, hogy a céginformáció készítője 
a lekérdezett cég üzleti partnereivel, azok közül is a szállítókkal
rövid interjút készít. A szállítók általában a negatív információkat (késedelmes, problémás fizetés) szívesen kiadják.

Az általános kockázati index a többi kockázati mutatóból számítható, kockázatelemzési matematikai eljárásokkal.

A biztosíték nélküli hitelkeret az általános kockázati indexből és a cég működési adataiból együttesen számítható ki.

Céginformációt szolgáltató cégek Magyarországon
Nagyobb piaci szereplők:

CompLex Kiadó
Jogi Adatbank
Direktinfo Kft.
Cégjelző Kft. 
Credit Control Kft.
Creditreform
Coface Intercredit
Dun & Bradstreet Magyarország
Euler Hermes Magyar Követeléskezelő Kft. 
CégTaláló (Cégbírósági adatok)
Unio Page (Cégadatbázis)
Szaknévsor (Cégadatbázis)
Opten Informatikai Kft.
Országos Cégkivonat Szolgáltató Kft.
PartnerControl
Bisnode 
Közigazgatási és Igazságügyi Minisztérium ingyenes céginformációja 

Cég
en:credit report